CELEX: 52012PC0288
Language: fi
Date: 2012-06-14
Title: Ehdotus NEUVOSTON PÄÄTÖS päätöksellä 2011/465/EU käyttöön otettujen, Guinean tasavaltaa koskevien aiheellisten toimenpiteiden soveltamisajan jatkamisesta ja kyseisen päätöksen muuttamisesta

EUROOPAN KOMISSIO
                                                  Bryssel 14.6.2012
                                                  COM(2012) 288 final
                                                  2012/0151 (NLE)
                                         Ehdotus
                                NEUVOSTON PÄÄTÖS
   päätöksellä 2011/465/EU käyttöön otettujen, Guinean tasavaltaa koskevien aiheellisten
     toimenpiteiden soveltamisajan jatkamisesta ja kyseisen päätöksen muuttamisesta
FI                                                                                       FI
 ---pagebreak---                                            PERUSTELUT
   Heinäkuussa 2011 Euroopan unionin neuvosto höllensi heinäkuussa 2009 käyttöön otettuja,
   Guineaa koskevia aiheellisia toimenpiteitä tunnustuksena sille, että maa oli edistynyt
   perustuslaillisen järjestyksen palauttamisessa nimittämällä demokraattisten vaalien päätteeksi
   Alpha Condén tasavallan presidentiksi. Neuvosto muistutti kuitenkin, että siirtymävaihe
   saataisiin päätökseen vasta sitten, kun maassa on järjestetty vapaat ja avoimet
   parlamenttivaalit.
   Euroopan unionin neuvoston päätöksen 2011/465/EU voimassaolo päättyy 19. heinäkuuta
   2012. Siinä mainitun ensimmäisen tavoitteen mukaisesti 10. Euroopan kehitysrahaston (EKR)
   puitteissa laadittavat maakohtainen strategia-asiakirja ja maaohjelma voitaisiin allekirjoittaa
   heti, kun ne on saatu valmiiksi ja Guinean toimivaltaiset viranomaiset ovat hyväksyneet ja
   toimittaneet      yksityiskohtaisen      aikataulun     (päivämäärineen      ja     edeltävine
   vaiheineen / valmistelutoimineen) parlamenttivaalien järjestämiseksi vuoden 2011 loppuun
   mennessä. Samoin voitaisiin suorittaa maakohtaiseen strategia-asiakirjaan ja maaohjelmaan
   sisältyvien hankkeiden/ohjelmien tekninen arviointi ja asettaa käyttöön väestöä suoraan
   hyödyttävät 10. EKR:n varat. Guinealle 10. EKR:stä osoitetun määrärahan jäljellä olevan
   määrän käyttöön asettaminen pysyy kuitenkin sidottuna toiseen tavoitteeseen eli vapaiden ja
   avointen parlamenttivaalien järjestämiseen.
   Tähän päivään mennessä kumpaakaan näistä kahdesta tavoitteesta ei ole täytetty. Vaalipäivää
   ei ole vielä vahvistettu siitäkään huolimatta, että presidentti Condé on antanut lukuisia
   sitoumuksia vaalien järjestämisestä mahdollisimman pian. Maahan 96 artiklan nojalla 28. ja
   29. helmikuuta 2012 tehdyn seurantakäynnin päätelmä oli, etteivät edellytykset aiheellisten
   toimenpiteiden kumoamiselle täyty.
   Komissio katsoo, että aiheellisten toimenpiteiden soveltamisaikaa on syytä jatkaa ja että
   parlamenttivaalien järjestämisen määräaikaa on syytä jatkaa vuoden 2012 loppuun, koska
   vaalivalmistelut ovat viivästyneet merkittävästi ja koska maan tilanteessa ei ole tapahtunut
   perustavanlaatuisia muutoksia sitten heinäkuun 2011, jolloin päätös 2011/465/EU annettiin.
   Päätelmä:
   Neuvostoa pyydetään hyväksymään luonnos neuvoston päätökseksi päätöksellä 2011/465/EU
   käyttöön otettujen, Guinean tasavaltaa koskevien aiheellisten toimenpiteiden soveltamisajan
   jatkamisesta.
FI                                                 2                                               FI
 ---pagebreak---                                                                2012/0151 (NLE)
                                                  Ehdotus
                                         NEUVOSTON PÄÄTÖS
     päätöksellä 2011/465/EU käyttöön otettujen, Guinean tasavaltaa koskevien aiheellisten
       toimenpiteiden soveltamisajan jatkamisesta ja kyseisen päätöksen muuttamisesta
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon Afrikan, Karibian ja Tyynenmeren valtioiden ryhmän jäsenten sekä Euroopan
   yhteisön ja sen jäsenvaltioiden välisen kumppanuussopimuksen, joka allekirjoitettiin
   Cotonoussa 23 päivänä kesäkuuta 20001 ja jota tarkistettiin Ouagadougoussa Burkina Fasossa
   22 päivänä kesäkuuta 20102, jäljempänä ’Cotonoun sopimus’, ja erityisesti sen 96 artiklan,
   ottaa huomioon Cotonoun sopimuksen täytäntöönpanemiseksi toteutettavista toimenpiteistä ja
   noudatettavista menettelyistä tehdyn sisäisen sopimuksen3 ja erityisesti sen 3 artiklan,
   ottaa huomioon komission ehdotuksen,
   sekä katsoo seuraavaa:
   (1)     Heinäkuun 18 päivänä 2011 annetulla neuvoston päätöksellä 2011/465/EU4 otetaan
           käyttöön Guineaa koskevia, AKT–EU-kumppanuussopimuksen 96 artiklassa
           tarkoitettuja aiheellisia toimenpiteitä.
   (2)     Päätöksellä 2011/465/EU Guinean kanssa tehtävän, kymmenennestä Euroopan
           kehitysrahastosta rahoitettavan yhteistyön uudelleen aloittamisen ehdoksi asetetaan
           seuraavien kahden tavoitteen saavuttaminen: toimivaltaisten viranomaisten on
           laadittava ja hyväksyttävä yksityiskohtainen aikataulu (joka sisältää päivämäärät ja
           edeltävät vaiheet / valmistelutoimet) parlamenttivaalien järjestämiseksi vuoden 2011
           loppuun mennessä, ja vapaiden ja avointen parlamenttivaalien järjestäminen.
   (3)     Toistaiseksi kumpikaan näistä ehdoista ei täyty.
   (4)     Siksi päätöksellä 2011/465/EU käyttöön otettujen aiheellisten toimenpiteiden
           soveltamisaikaa on syytä jatkaa ja niissä tarkoitettua määräaikaa parlamenttivaalien
           järjestämiseksi on syytä jatkaa vuoden 2012 loppuun,
   1
           EYVL L 317, 15.12.2000, s. 3.
   2
           EUVL L 287, 4.11.2010, s. 3.
   3
           EYVL L 317, 15.12.2000, s. 376, sopimus sellaisena kuin se on muutettuna EUVL:ssä L 247, 9.9.2006,
           s. 48.
   4
           EUVL L 195, 27.7.2011, s. 2.
FI                                                     3                                                      FI
 ---pagebreak---    ON HYVÄKSYNYT TÄMÄN PÄÄTÖKSEN:
                                              1 artikla
   Jatketaan 18 päivänä heinäkuuta 2011 annetun neuvoston päätöksen 2011/465/EU
   voimassaoloaikaa 12 kuukaudella. Tämän vuoksi päätöstä muutetaan seuraavasti:
   – korvataan 3 artiklassa maininta ”19 päivänä heinäkuuta 2012” maininnalla ”19 päivänä
   heinäkuuta 2013”;
   – jatketaan liitteessä luetelluissa Guinean sitoumuksissa mainittua parlamenttivaalien
   järjestämistä koskevaa määräaikaa vuoden 2012 loppuun.
                                              2 artikla
   Tämän päätöksen liitteenä oleva kirje osoitetaan Guinean viranomaisille.
                                              3 artikla
   Tämä päätös tulee voimaan päivänä, jona se hyväksytään.
   Tehty Brysselissä
   Neuvoston puolesta
   Puheenjohtaja
FI                                                4                                       FI
 ---pagebreak---                                                 LIITE
   Arvoisa presidentti
   Arvoisa pääministeri
   Euroopan unionin neuvosto on pannut tyytyväisenä merkille Guinean tasavallan saavuttaman,
   erityisesti vuoden 2010 presidentinvaalien rauhanomaisen päätöksen sekä laillisen presidentin
   ja siviilihallituksen virkaan astumisen jälkeen tapahtuneen edistyksen perustuslaillisen
   järjestyksen palauttamisessa, mistä syystä se päätti heinäkuussa 2011 höllentää Guineaa
   koskevia aiheellisia toimenpiteitä.
   Neuvosto täsmensi 18. heinäkuuta 2011 antamassaan päätöksessä 2011/465/EU, että 10.
   Euroopan kehitysrahaston (EKR) puitteissa tehtävä yhteistyö Guinean kanssa voitaisiin
   aloittaa uudelleen kahdessa vaiheessa sen mukaan, miten maa edistyy vapaiden ja avointen
   parlamenttivaalien järjestämisessä vuoden 2011 loppuun mennessä.
   Euroopan unionin neuvosto toteaa, että toistaiseksi kumpikaan näistä ehdoista ei täyty. Näin
   ollen se on päättänyt jatkaa neuvoston päätöksessä 2011/465/EU tarkoitettujen aiheellisten
   toimenpiteiden soveltamisaikaa sekä jatkaa vuoden 2012 loppuun parlamenttivaalien
   järjestämiselle asetettua määräaikaa. Tämän määräajan noudattamatta jättäminen rajoittaa
   mahdollisuuksia sitoa 10. EKR:n varoja.
   Haluamme tässä yhteydessä muistuttaa siitä, miten tärkeänä Euroopan unioni pitää
   uskottavien, vapaiden ja avointen parlamenttivaalien järjestämistä mahdollisimman pian ja
   sujuvasti. Onnistuessaan vaalit päättäisivät Guinean siirtymäkauden. Euroopan unioni toistaa
   olevansa sitoutunut tukemaan vaalien järjestämistä.
   Voitte luottaa siihen, että Euroopan unioni tukee teitä pyrkimyksissänne taata maanne kestävä
   talouskasvu ja sen väestön hyvinvointi.
   Kunnioittavasti
   Tehty Brysselissä
   Neuvoston puolesta                               Komission puolesta
   C. ASHTON                                        A. PIEBALGS
   Puheenjohtaja                                    Komissaari
FI                                                5                                              FI